b'\n_START_ARTICLE_\nLasse Sigdal\n_START_SECTION_\nSpillerkarriere\n_START_PARAGRAPH_\nHan begyndte som ungdomsspiller i Himmelev-Veddelev Boldklub, f\xc3\xb8r han som 12-\xc3\xa5rig flyttede til Br\xc3\xb8ndby IF, hvor han samtidig startede sin seniorkarriere. I 1998/99-s\xc3\xa6sonen? kom han til den dav\xc3\xa6rende Superliga-klub B.93 og fik spillet atten kampe og scoret to m\xc3\xa5l i Superligaen for klubben, som han efterf\xc3\xb8lgende rykkede ned til 1. division med. Efter et 3\xc2\xbd-\xc3\xa5rigt ophold i klubben kom han i 2001 til Farum Boldklub p\xc3\xa5 dette tidspunkt beliggende i den n\xc3\xa6stbedste r\xc3\xa6kke, men skiftede i 2002 til Boldklubben Skjold. Efter et kort ophold hos HIK, hvor han bl.a. var med til at vinde 2. division, vendte han i juli 2004 tilbage til Boldklubben Skjold._NEWLINE_I vinterpausen 2005/06 skiftede midtbanespilleren fra Boldklubben Skjold til Boldklubben S\xc3\xb8ller\xc3\xb8d-Vedb\xc3\xa6k f\xc3\xb8r han i vinterpausen 2006/07 skiftede til FC Roskilde p\xc3\xa5 en amat\xc3\xb8rkontrakt. Han debuterede for FC Roskilde den 1. april 2007 p\xc3\xa5 hjemmebane mod Holb\xc3\xa6k B&IF. Hans tidligere klubber som seniorspiller indkluderer endvidere Br\xc3\xb8ndby IF, \xc3\x98lstykke FC og RB 1906.\n_START_SECTION_\nPersonlige forhold\n_START_PARAGRAPH_\nHan er s\xc3\xb8n af den tidligere fodboldspiller Per Holger Jensen (f\xc3\xb8dt 1937), der spillede flere U- og B-landskampe, og blandt andet var med i bruttotruppen op til OL i 1960. Han spillede for B 1901.'